જો કે આ દુકાનોના માલિકનું કહેવું છે કે અહીં ભાજપ અને કોંગ્રેસ બન્ને પાર્ટીઓની વસ્તુઓ વેચવામાં આવી રહી છે. આ દુકાનોમાં બન્ને પાર્ટીઓની વસ્તુઓ એક સાથે જોવા મળે છે.અહીંના વેપારીએ જણાવ્યું કે અમારી દુકાનમાં ન્યૂટ્રલ જગ્યા છે. અમે બન્ને પાર્ટીઓની તમામ વસ્તુઓ રાખીએ છીએ જેથી જેને જે ગમે તે લઇ જાય. વધુમાં જ્યારે હાલ કંઇ પાર્ટીની વસ્તુઓનું વેચાણ થાય છે તેમ પૂછતા દુકાનદારે જણાવ્યું કે હાલ બન્ને પાર્ટીના 50-50 ટકા વસ્તુઓ વેચાય છે. આમ ગુજરાતની જેમ જ દુકાનોમાં પણ કોંગ્રેસ ભાજપને બરાબરની ટક્કર આપી રહ્યું છે તેમ લાગી રહ્યું છે.